Den Vest-Sjællandske Avis, 1829-05-26
Nyeste Post-Efterretninger. Der meldes fra Paris under 15de Mai, at veden Kongelig Forordning af 14de er Seglbevareren Greve Portalis udnævnet til Minister Statsekretair for de udenlandske Anliggender, og Understatssekretairen for Justitsdepartementet og Generaldirekteuren for Domainerne Hr. Bordeau til Segl bevarer. Hr. Bordeau blev afsat fra sin Post som Kongelig Advocat under Villeles Ministerium fordi han erklærede sig imod hans Politik og imod Jesuiterne i de Deputeredes Kammer. Ved denne Beslutning ere alle Formodninger i de offentlige Blade blevne beviiste at være ugrundede, og at det giver sig tilkiende deraf, at det er Ministeriets Hensigt at vedligeholde sin nærværende Fremgangsmaade, og ikke at slutte sig til nogen af de modsatte Partier. – Det hedder at der giøres i Stilhed Tilberedelser i Frankerige til en Expedition paa 25000 Mand imod Algier; den Franske Regiering skal derom være bleven enig med den Brittiske. Man har ifinde at bemægtige sig Staden og Castellerne og at beholde dem til en definitiv. Tingenes Orden finder Sted. Hermed kan den ganske nye Efterretning fra Paris bringes i Forbindelse: at den Franske Consul i Tunis Hr. von Lesseps Underhandlinger med Deyen i Algier ere aldeles mislykkede. Deyen skal have tilkiendegivet sin Forundring over at Frankerig bliver ved at føre en Krig, som han hverken har givet Anledning til eller fortient, og at den forlanger Godtgiørelse af ham over hans Kræfter. Han vedbliver sit første Svar, at han vil erstatte Krigsomkostningerne; men kun indtil den første Franske Underhandlers Ankomst. Kunde den Note som man dengang tilstillede Frankerige ikke ansees for at være tilfredsstillende, saa vilde han lade det komme an paa Udfaldet af en Krig, som han holder for Uret, og forlange af Hr. v. Lesseps at han ikke skal tale videre til ham om den Sag. Han lader hele Kyststrækningen stærkt befæste og de Franske ville komme til at bruge mange Tropper for at betvinge ham. - Fra Bayonne meldes under 12te Mai, at en Østerrigsk Coureer er passeret derigiennem med vigtige Depescher fra Madrid, og en Russisk Captain fra Lissabon, som vil begive sig til Keiseren i Varschau. Som man hører have Magternes Forestillinger ikke frembragt meget Jndtryk paa Don Miguel. Jfølge de Lissabonske Aviser har han afskediget de Portugisiske Consuler i Helsingøer, Paris og mange andre Steder. - Lord Aberdeen har modtaget en Deputation af Engelske Kiøbmænd, som forestillede ham Nødvendigheden af for den Engelske Handel at formaae Spanien til at erkiende de Amerikanske Staters Uafhængighed, hvorved blev tilføiet at man troede, at Spanien havde en Expedition for imod Mexico. Ministeren har svaret derpaa: at den Engelske Regiering har allerede forsøgt at formaae den Spanske til dette Skridt; men at det har været forgiæves, og at desuden vilde ethvert nyt Forsøg derpaa blive efter hans Overbeviisning frugtesløst. Han havde ikke faaet nogen Kundskab om at Spanien havde en Expedition for imod Mexico, og da Sir Robert Vilson som var med i Deputationen sagde: at Bolivar har erklæret: at ifald Spanien vedblev sin hidtil fulgte Politik, saa vilde de nye State ikke ansee sig forpligtede til at holde den Stipullation som de havde indgaaet i den afsluttede Tractat med England, om ikke at angrige Cuba og Porto rico, saa svarede Lord Aberdeen at denne Erklæring fortiente at tages i Overveielse af Regieringen.